ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પર ઉમેદવારોની યાદી પર વિવાદ વધતા આ વખતની ચૂંટણી વધારે રસપ્રદ બની ગઇ છે, ત્યારે 20 નવેમ્બરના ભાજપ દ્વારા ઉમેદવારોની ત્રીજી યાદી બહાર પાડવામાં આવી છે. આ યાદીમાં માંડવી વિધાનસભા સીટ પરના ઉમેદવાર તરીકે વિરેન્દ્રસિંહ જાડેજાની પસંદગી કરવામાં આવી છે. તો વિરેન્દ્રસિંહ જાડેજા વિષે થોડુ જાણીએ. 50 વર્ષના વિરેન્દ્રસિંહ જાડેજાનો જન્મ કચ્છના રાપર તાલુકામાં થયો હતો. વિરેન્દ્રસિંહના પિતાનું નામ બહાદૂરસિંહ જાડેજા હતું. વિરેન્દ્રસિંહ જાડેજા આ પહેલા 2007માં ભાજપમાંથી રાપર વિધાનસભા સીટ પરથી ટિકિટ મેળવીને ચૂંટણી લડ્યા હતા. પરંતુ આ વર્ષ તેઓ માંડવીની સીટ પરથી વિધાનસભાની ચૂંટણી લડશે.